# Napoleón Bonaparte

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| **Napoleón Bonaparte** |
| --- |
| *Emperador d'os franceses, rei d'Italia, Protector d'a Confederación d'o Rin* |
|   |
|

---

 *Emperador d'os franceses* |
| 18 de mayo de 1804 – 3 d'abril/11 d'abril de 1814 |
| **Predecesor** | Primer directorio |
| **Succesor** | Loís XVIII |
|

---

 *Emperador d'os franceses* |
| 18 de mayo de 1804 – 3 d'abril/11 d'abril de 1814 |
| **Predecesor** | Loís XVIII |
| **Succesor** | Napoleón II |
|

| Atros títols |
| --- |
|

---

 *Coprencipe d'Andorra* |
| 1806–1814 |
| **Predecesor** | Loís XVI |
| **Succesor** | Loís XVIII |
|

---

 *Coprencipe d'Andorra* |
| 1815 |
| **Predecesor** | Loís XVIII |
| **Succesor** | Napoleón II |
|

---

 *Rei d'Italia* |
| 18 de marzo de 1805 – 11 d'abril de 1814 |
| **Predecesor** | Dengún |
| **Succesor** | Dengún |
|

---

 *Protector d'a Confederación d'o Rin* |
| 12 de chulio de 1806 – 4 de noviembre de 1813 |
| **Predecesor** | Degún |
| **Succesor** | Dengún |

 |
|  |
| **Coronación** | 2 d'aviento de 1804, Notre Dame de París |
| **Naixencia** | 15 d'agosto de 1769 Aiacciu, Corcega |
| **Muerte** | 5 de mayo de 1821 Santa Helena, Reino Uniu |
| **Enterreco** | Pantión d'os Invalidos |
| **Consort** | Chusefina de Beauharnais María Loísa d'Austria |
| **Descendencia** | Napoleón II Bonaparte |
| **Casa reyal** | Casa de Bonaparte |
| **Pai** | Carlo Buonaparte |
| **Mai** | María Letizia Ramolino |
|

---

 |
|  |
| Sinyal |  |

**Napoleón Bonaparte** u **Napoleón I de Francia**, naixiu d'Aiacciu (Corcega, colonia de Chenova) o 15 d'agosto de 1769 y muerto en a isla de Santa Helena o 5 de mayo de 1821, estió un militar y politico francés, que plegó o ran de cheneral como militar y dica Primer Consul y dimpués Emperador de Francia, Rei d'Italia y Coprencipe d'Andorra como politico. Embarcó a o suyo país en as clamadas Guerras napoleonicas, como continación d'as clamadas Guerras revolucionarias francesas, incluindo-ie a Guerra d'o Francés. Dimpués d'a suya redota por o Reino Uniu y os Aliaus, fue engarcholau, primero en a isla d'Elba y dimpués en a isla de Santa Helena, a on i morió.

Napoleón teneba una gran cuadra de caballos, d'aproximadament 130 eixemplars a los cuals feba goyo de meter-les nombres clasicos u mitolochicos, como Tamerlán u Ciro, encara que tamién de lugars u victorias importants. O suyo caballo mas conoixiu ye Marengo, a qui li metió ixe nombre por a suya victoria en a Batalla de Marengo.

## Guerra d'o Francés

Como no podió vencer a os britanicos militarment, Napoleón imposó un bloqueyo sobre as mercaderías britanicas con o proposito d'arruinar o suyo comercio. Portugal estió una d'as nacions que no se plegó a o bloqueyo, razón per a cuala Napoleón buscó una alianza con Espanya pa invadir Portugal. A causa d'a debilidat militar espanyola en o momento y dimpués d'a perda d'a suya armada en a batalla de Trafalgar, se sinyó o tratau de Fontainebleau, en o cual se permitiba a Napoleón dentrar en Espanya con o suyo exercito pa redotar a Portugal y zarrar as rotas comercials britanicas. Dimpués de cruciar a buega espanyola y ocupar la capital portuguesa, las suyas tropas ocuporon cuantas ciudaz espanyolas, lo que cheneró una rebelión popular que encetó la Guerra d'o Francés entre las tropas francesas y las espanyolas, en as cualas tenió un papel fundamental la luita de guerrillas.

Napoleón decidió incluyir a Catalunya en o suyo Imperio, dependendo administrativament de Francia, deixando o resto d'Espanya como un estau satelite, nombró rei d'ixe país a su chirmán José en o trono d'Espanya y deixando Nápols como una monarquía maniada per o suyo cunyau, Joachim Murat. Dimpués d'a primera redota important d'as suyas fuerzas en a batalla de Bailén, o mesmo Napoleón comandó as fuerzas que invadioron Espanya y redotoron a l'exercito d'este país; dimpués tamién redotó a l'exercito britanico que vinió en aduya d'Espanya.

Este conflicto suposó un gran desgaste humano (s'ha estimau en 300.000 baixas) y economico pa Francia. Se calcula que o 10% d'as baixas tanto d'o costau espanyol como d'o francés ocurrioron mientres os dos seches a la ciudat de Zaragoza, entre o 15 de chunio de 1808 y o 21 de febrero de 1809.

## En a cultura popular

A figura de Napoleón ha estau de gran influencia en a construcción d'os actuals países modernos per las suyas reformas aplicando los modelos d'a Revolución francesa y deixando una gran impronta en a sociedat, ye per ixo que ha atraito en numerosas ocasions a los cineastas y literatos, servindo d'inspiración u sincusa pa rodar cintas, documentals y escribir novelas.

### Filmografía

En o cine d'entre las muitas cintas rodadas cal destacar: *War and Peace*, cinta de 1956 basada en a novela homonima de Leo Tolstoy, *Monsieur N.* dirichida por Antoine de Caunes y protagonizada por Philippe Torreton, que narra a vida de Napoleón mientres estió engarcholau en a Isla Santa Helena y *Napoleon* de 2023 dirichida por Ridley Scott y protagonizada por Joaquin Phoenix, ista zaguera ha estau muito criticada per muitos historiadors per o suyo poco rigor historico y centrar-se unicamente en a parte militar ignorando a suya influyencia en abances socials.

A continación se pueden veyer una selección de cintas en as cualas de bella forma estan relacionadas con Napoleón.

| Anyo | Títol d'a cinta | Director | Elenco | Atros |
| --- | --- | --- | --- | --- |
| 1897 | *Entrevue de Napoléon et du Pope* | Alexander Promio, Georges Hatot y Bretteau | Georges Hatot |  |
| 1909 | *Napoleon and the Empress Josephine* | J. Stuart Blackton| | William Humphrey |  |
| *Napoleon, the Man of Destiny* | J. Stuart Blackton | William Humphrey |  |
| 1912 | *Napoléon, Bébé et les Cosaques* | Louis Feuillade | Renée Carl |  |
| 1928 | *Napoleon's Barber* | John Ford | Otto Matieson |  |
| 1929 | *Waterloo* | Karl Grune | Charles Vanel |  |
| *Napoleon auf St. Helena* | Lupu-Pick | Werner Krauss |  |
| 1936 | *Hearts Divided* | Frank Borzage| | Claude Rains |  |
| 1937 | *Maria Walewska* | Clarence Brown y Gustav Machatý | Charles Boyer |  |
| 1938 | *A Royal Divorce* | Jack Raymond | Pierre Blanchar |  |
| *Napoleon ist an allem schuld* | Curt Goetz | Curt Goetz y Valérie von Martens |  |
| 1954 | *Désirée* | Henry Koster | Marlon Brando |  |
|  | *[[]]* | [[]] | [[]] |  |

## Se veiga tamién

* Batalla de Marengo.
* Batalla de Waterloo.

## Referencias

## Vinclos externos

* Se veigan as imáchens de Commons sobre **Napoleón Bonaparte**.
* (en)/(fr) Sito web d'a Fundación Napoleón.